Source: https://www.riigiteataja.ee/redaktsioonide_vordlus.html?grupiId=1001256&vasakAktId=119072011003
Timestamp: 2020-01-25 21:37:10+00:00
Document Index: 1991363

Matched Legal Cases: ['§ 36', '§ 2', '§ 36', '§ 354', '§ 11', '§ 3', '§ 4', '§ 5', '§ 36', '§ 6']

Väikelaeva ja jeti tehnilise ülevaatuse kord ning väikelaeva ja jeti tehnilise ülevaatuse kontrollaktile kantavate andmete loetelu – Riigi Teataja
Väikelaeva ja jeti tehnilise ülevaatuse kord ning väikelaeva ja jeti tehnilise ülevaatuse kontrollaktile kantavate andmete loetelu
Jõustumine: 15.02.201922.07.2011
RT I, 19.07.2011, 3
Määrus kehtestatakse „Meresõiduohutuse seaduse” § 36 lõike 10 alusel.
Määrusega kehtestatakse väikelaeva ja jeti tehnilise ülevaatuse kord ning väikelaeva ja jeti kontrollaktile kantavate andmete loetelu.
§ 2. Väikelaeva tehniline ülevaatus
(1) Väikelaeva registreerimiseelsel ülevaatusel kontrollitakse:
1) väikelaeva omandiõigust tõendava dokumendi ja alates 2004. aasta 1. maist kasutusele võetud väikelaeval vastavusdeklaratsiooni olemasolu ning väikelaeva vastavust nimetatud dokumentidele;
2) eestikeelse juhise ja ohutusteabe olemasolu väikelaeval, mis on lastud turule „Toote nõuetele vastavuse seaduses” mõistes tootja, tootja volitatud esindaja või nende tunnustatud levitaja või importija poolt.
(2) „Meresõiduohutuse seaduse” § 36 lõike 2 punktides 1–4 ja 6 nimetatud ülevaatusel kontrollitakse:
1) väikelaeva kere konstruktsiooniosade seisukorda ja sõltuvalt tehnilise ülevaatuse liigist vajadusel konstruktsiooniosade vastavust tehnilisele dokumentatsioonile;
2) väikelaeva ohutu ekspluateerimise tagamiseks ette nähtud mehhanismide, elektriseadmete ja teiste seadmete ohutut paigaldatust ning töökorras olekut;
3) päästevarustuse, tuletõrje- ja avariivarustuse, navigatsiooniseadmete, pürotehnika ja muu varustuse olemasolu ja nende vastavust „Meresõiduohutuse seaduse” § 354 lõike 5 alusel kehtestatud majandus- ja kommunikatsiooniministri määruses sätestatud nõuetele;
4) raadiosideseadmete olemasolul nende töökorras olekut ja „Elektroonilise side seaduse” § 11 lõikele 2 vastava sagedusloa olemasolu;
5) signaaltulede ja -märkide ning helisignaalseadmete vastavust rahvusvahelisele laevakokkupõrgete vältimise eeskirja konventsioonile ja töökorras olekut;
6) jäätmekogumisvahendite (näiteks reovee kogumistankid, olmeprügi, kaasa arvatud toidujäätmete kogumise vahendid, statsionaarsed ja teisaldatavad tualetid jms) olemasolu ja töökorras olekut.
§ 3. Jeti tehniline ülevaatus
Jeti tehnilisel ülevaatusel kontrollitakse:
1) jeti omandiõigust tõendava dokumendi ja alates 2006. aasta 1. jaanuarist valmistatud jeti vastavusdeklaratsiooni olemasolu ning jeti vastavust nimetatud dokumentidele;
2) eestikeelse juhise ja ohutusteabe olemasolu jetil, mis on lastud turule „Toote nõuetele vastavuse seaduses” mõistes tootja, tootja volitatud esindaja või nende tunnustatud levitaja või importija poolt.
§ 4. Väikelaeva ja jeti tehnilise ülevaatuse vormistamine
Väikelaeva ja jeti tehnilise ülevaatuse tulemused vormistatakse paberkandjal või elektroonilise kontrollaktina.
§ 5. Väikelaeva tehnilise ülevaatuse kontrollaktile kantavad andmed
Väikelaeva tehnilise ülevaatuse kontrollaktile kantakse järgmised andmed:
1) kontrollakti number;
2) ülevaatuse liik vastavalt „Meresõiduohutuse seaduse” § 36 lõikele 2;
3) väikelaeva mark;
4) väikelaeva mudel;
5) väikelaeva tüüp – sõude-, mootor- või purjepaat;
6) väikelaeva kategooria;
7) kere põhimaterjal;
8) kogupikkus;
9) laius;
10) süvis;
11) lubatud inimeste arv pardal;
12) lubatud suurim koormatus (kandejõud);
13) mootori tüüp;
14) maksimaalne lubatud mootorivõimsus;
15) purjepind;
16) identifitseerimisnumber – HIN/CIN kood või valmistaja tähis;
17) ehitusaasta;
18) ülevaatuse kuupäev;
19) ülevaatuse teostanud asutus või ettevõtja;
20) ülevaatuse teostanud isiku nimi ja allkiri;
21) väikelaeva omaniku või vastutava kasutaja andmed;
22) „Meresõiduohutuse seaduse” alusel kehtestatud piirangud, kui need on Veeteede Ameti poolt määratud;
23) ülevaatuse käigus avastatud puudused.
§ 6. Jeti tehnilise ülevaatuse kontrollaktile kantavad andmed
Jeti tehnilise ülevaatuse kontrollaktile kantakse järgmised andmed:
2) jeti mark;
3) jeti mudel;
4) pikkus;
5) laius;
6) tühimass;
7) lubatud sõitjate arv;
8) mootori võimsus;
9) identifitseerimisnumber – HIN/CIN-kood või valmistaja tähis;
10) ehitusaasta;
11) tehnokood;
12) ülevaatuse kuupäev;
13) ülevaatuse teostanud asutus või ettevõtja;
14) ülevaatuse teostanud isiku nimi ja allkiri;
15) jeti omaniku või vastutava kasutaja andmed;
16) ülevaatuse käigus avastatud puudused.
RT I, 12.02.2019, 9
17) [kehtetu - RT I, 12.02.2019, 7 - jõust. 15.02.2019]
10) [kehtetu - RT I, 12.02.2019, 7 - jõust. 15.02.2019]